[{"text_idx": "#000001", "text": "Bydd y bleidlais gyhoeddus i ddewis enillwyr Gwobrau\u2019r Selar eleni yn agor ar 1 Ionawr, gyda chyfle i fwrw pleidlais am bythefnos."}, {"text_idx": "#000002", "text": "Roedd Ea\u0308dyth ar lwyfan digwyddiad Gwobrau\u2019r Selar llynedd ac mae wedi cael blwyddyn brysur iawn yn 2020"}, {"text_idx": "#000003", "text": "Fel popeth arall eleni, bydd trefniadau Gwobrau\u2019r Selar yn wahanol iawn i\u2019r arfer. Yn hytrach na gig mawr yn Aberystwyth i ddathlu\u2019r enillwyr fel a fu yn y gorffennol, bydd enillwyr y Gwobrau\u2019n cael eu cyhoeddi dros wythnos o weithgarwch ar BBC Radio Cymru rhwng 8 a 12 Chwefror."}, {"text_idx": "#000005", "text": "Mae\u2019r cyhoedd eisoes wedi cael cyfle i enwebu ar gyfer yr amryw gategori\u0308au, gyda phanel o arbenigwyr cerddoriaeth gyfoes yn mynd ati i lunio rhestrau hir ar sail yr enwebiadau hynny."}, {"text_idx": "#000006", "text": "Nawr, bydd y dewis yn o\u0302l yn nwylo\u2019r cyhoedd unwaith eto gyda\u2019r bleidlais i ddewis rhestrau byr ac enillwyr."}, {"text_idx": "#000008", "text": "\u201cWrth gwrs, mae 2020 wedi bod yn flwyddyn wahanol iawn i\u2019r arfer, ac rydym wedi addasu tipyn ar drefniadau\u2019r Gwobrau eleni i adlewyrchu hynny\u201d meddai Owain Schiavone o\u2019r Selar."}, {"text_idx": "#000010", "text": "\u201cRydan ni hefyd wedi ychwanegu categori newydd i adlewyrchu\u2019r flwyddyn eithriadol a fu \u2013 \u2018Gwobr 2020\u2019. Panel Gwobrau\u2019r Selar fydd yn dewis yr enillydd ar gyfer y categori hwn, a\u2019r nod ydy cydnabod gwaith rhywun sydd wedi ymateb yn bositif i ddigwyddiadau 2020."}, {"text_idx": "#000011", "text": "\u201cGyda\u2019r amgylchiadau fel y maen nhw ar hyn o bryd, dwi\u2019n falch iawn o\u2019r cyfle i gyd-weithio gyda BBC Radio Cymru er mwyn cynnal wythnos i ddathlu\u2019r Gwobrau y tro hwn gan lenwi rhywfaint ar fwlch y digwyddiad byw oedd yn un o uchafbwyntiau\u2019r calendr cerddorol ers 8 blynedd.\u201d"}, {"text_idx": "#000012", "text": "Bydd pleidlais Gwobrau\u2019r Selar yn agor ar ddydd Gwener 1 Ionawr ac yn cau bythefnos yn ddiweddarach ar ddydd Gwener 15 Ionawr."}, {"text_idx": "#000014", "text": "Llun: Gwilym oedd prif enillwyr Gwobrau\u2019r Selar llynedd wrth iddynt gipio 5 gwobr"}]